Diari Oficial de la Generalitat Valenciana


Sumari del DOGV 4370, del 04-11-2002 (2002/11937)

RESOLUCIÓ de 21 d'octubre de 2002, del conseller de Medi Ambient, per la qual es resol la convocatòria d'ajudes per a l'any 2002 per a la protecció, conservació i millora dels espais forestals de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4370

Data del DOGV
:   04-11-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/11391


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 21 d'octubre de 2002, del conseller de Medi Ambient, per la qual es resol la convocatòria d'ajudes per a l'any 2002 per a la protecció, conservació i millora dels espais forestals de la Comunitat Valenciana. [2002/X11720]
  
Vista l'Orde de 29 de novembre de 2001, per la qual s'estableix un règim d'ajudes destinades a la protecció, conservació i millora dels espais forestals de la Comunitat Valenciana a càrrec de la línia T4832000 del programa 442.40 dels pressuposts de la Generalitat Valenciana.
  
D'acord amb l'Orde de 21 juny de 2002, de la Conselleria de Medi Ambient, per la qual es fa pública la línia de subvenció i el seu import global màxim que finança per a l'any 2002 les accions de protecció, conservació i millora dels espais forestals de la Comunitat valenciana, amb un import global màxim de 2.311.534,03 euros.
  
Vist que les sol·licituds presentades han sigut examinades i avaluades per la comissió prevista en base setena de l'annex de l'orde de convocatòria.
  
Vist que la comissió ha valorat les distintes peticions d'acord amb les condicions previstes, d'acord amb la valoració realitzada i vista la proposta de resolució que eleva la Direcció General de Recursos Forestals, d'acord amb les atribucions que tinc conferides, resolc:
  
Primer
  
Concedir les subvencions recollides en l'annex I per a les finalitats i en les quanties especificades.
  
Segon
  
Desestimar les sol·licituds incloses en l'annex II per les causes assenyalades.
  
Tercer
  
Amb caràcter extraordinari, i per raó del que estableix la base vuitena de l'orde de referència, es prorroga el termini d'execució dels treballs objecte d'ajuda inclosos en l'annex fins al 28 de febrer de 2003.
  
Contra esta resolució, que és definitiva en via administrativa, cal interposar recurs contenciós administratiu en el termini de dos mesos comptadors a partir del sendemà de la recepció de la present resolució, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que disposen els articles 10 i concordants, de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant el conseller de Medi Ambient en el termini d'un mes des del sendemà de la notificació, d'acord amb el que disposen els articles 116 i 117 de la Llei 4/1999, de 13 de gener, de Modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.